PÁLYÁZATI FELHÍVÁS

**Tisztelt csárdaszállási Hallgatók!**

Csárdaszállás Községi Önkormányzata közzéteszi az EFOP-1.5.3-16 „Humán szolgáltatások fejlesztése a gyomaendrődi járásban” keretein belül a következő pályázatot, ***felsőoktatási intézményben, illetve államilag elismert felsőfokú oktatási intézményben folyó nappali tagozatos, költségtérítéses vagy államilag finanszírozott képzésben*** részt vevő hallgatók részére:

Települési Felsőoktatási Ösztöndíj pályázat

A **települési felsőoktatási ösztöndíj** a csárdaszállási állandó lakóhellyel rendelkező hallgatók egy tanulmányi félévre, azaz 6 hónapra (2019. szeptember 1 – 2020. január 31.) biztosított, havonta, utólag folyósított juttatása.

A települési ösztöndíj odaítélésének feltételei:

1. állandó csárdaszállási lakhely,
2. magyar állampolgárság,
3. utolsó lezárt félév súlyozatlan átlaga meghaladja a 3,5-öt,
4. az ösztöndíj folyósításának időtartama alatt a pályázó beiratkozott hallgatója a pályázatában megjelölt intézménynek,

A pályázat elbírálásánál előnyt jelent:

1. tanulmányi átlaga 4,0 feletti
2. az egy háztartásban élők egy főre jutó jövedelme nem éri el a mindenkori nyugdíjminimum háromszorosát (jelenleg 85.500 Ft),

Az ösztöndíj odaítélése nem automatikus. Amennyiben a rendelkezésre álló keretet meghaladja a pályázók száma, úgy a rangsorolás tanulmányi eredmény alapján történik. Támogatható keret maximum 4 fő.

A **települési ösztöndíj** összege **50.000 Ft/hó**

Az ösztöndíjat elnyerő hallgatónak a támogatási szerződés értelmében az ösztöndíj folyósításának időtartamával megegyező ideig Csárdaszállás településen kell elhelyezkednie a végzettségének megfelelő munkakörben, amennyiben ez rendelkezésre áll.

Abban az esetben, ha az odaítélés valamelyik feltétele megszűnik, vagy a pályázó bármely adatában, illetve hallgatói jogviszonyában változás történik, erről legkésőbb 5 munkanapon belül értesítenie kell a pályázat kiíróját.

Az elnyert ösztöndíjat közvetlen adó- és TB járulékfizetési kötelezettség nem terheli, azonban az adóalapot növelő jövedelemnek számít.

A pályázó aláírásával nyilatkozik a 2. számú mellékletben részletezett önkéntes programokban való részvételről.

**A pályázatok leadási határideje: 2019. szeptember 4. (szerda) 16 óra**

Pályázat benyújtásának módja: írásban, **a pályázó által aláírva, két példányban**, az erre rendszeresített nyomtatványon (1. számú melléklet). A nyomtatvány leadható személyesen a Gyomaendrődi Közös Önkormányzati Hivatal Csárdaszállási Kirendeltségén (5621 Csárdaszállás, Petőfi utca 17.), továbbá postai úton. A postára adás utolsó napja: 2019. 09. 04. A pályázók az elbírálás után a Polgármester döntéséről írásbeli értesítést kapnak. A döntés ellen fellebbezésre nincs lehetőség!

A pályázattal kapcsolatban további információt Fülöp Mihály mentor nyújt a +36-30/4292479-es telefonszámon, vagy a fulop.mihaly@csardaszallas.hu e-mail címen.

Csárdaszállás, 2019. január 10.

Csárdaszállás Községi Önkormányzata

Csárdaszállás Községi Önkormányzat

5621 Csárdaszállás, Petőfi utca 17.

**FELSŐOKTATÁSI PÁLYÁZATI ADATLAP**

Pályázói azonosító:

Pályázó családi és utóneve:

Születési név:

Anyja születési neve:

Születési hely, idő:

Állandó lakcíme:

Levelezési címe:

Adószáma:

TAJ száma:

Tanulói azonosító száma:

Bankszámlaszáma:

Telefonszáma:

E-mail címe:

Felsőoktatási intézmény:

Kar, illetve szak teljes megnevezése:

Tanulmányok várható időtartama:

A pályázathoz kötelező mellékelni:

1. a felsőoktatási intézmény által kiadott igazolást arról, hogy a pályázó a fentiekben meghatározott képzéstípusok valamelyikében vesz részt. Új képzés kezdése esetén, amint lehetséges pótolni szükséges (utalási feltétel)!
2. legutolsó félév tanulmányi eredményének hitelesített másolata
3. egy háztartásban élők előző havi jövedelemigazolása

Csárdaszállás, 2019.

………………………………………………

aláírás

**HELYI SZEREPLŐK ÁLTAL MEGVALÓSÍTOTT  
HELYI ÖNKÉNTES PROGRAMOK**

Csárdaszállás Községi Önkormányzata az EFOP-1.5.3-16 ”Humán, szolgáltatások fejlesztése a gyomaendrődi járásban” pályázat keretein belül helyi önkéntes programok rendezését tervezi, mely programok fő célcsoportját a helyi ifjúság jelenti. Fontos kialakítani a helyben lakó fiatalokban a lakóhelyi kötődést, a közös munka, a közösen megvalósított feladatok inspiratív erejét felhasználva. A fiatalok, pályakezdők szempontjából előnyös, ha első munkahelyi gyakorlatukat segítő környezetben végzik, ahol a felelősséget még mások viselik helyettük. A fiatalok körében növekvő tartós munkanélküliség tendenciáit figyelembe véve még nagyobb a társadalmi felelősség: sokan karrierjük első állomásaként passzivitásba kényszerülnek. A cél önkéntes programok szervezése a célterületen, amelyek keretében alkalmanként minimum 2 fő részt vesz önkéntesként vagy egyéb fogadó szervezet munkájában, vagy egy központi program tevékenységeiben. A résztvevők az önkéntes programokról részletesebb tájékoztatást, az adott program indulásakor kapnak.